Carl le Gran

Carl le Gran (por todësch Karl der Große, por franzesc Charlemagne, por latin Carolus Magnus) é nasciü ai 2 d’aurí dl 742 a Aachen y é mort dailó ai 28 de jené dl 814.

Al é sté re di Francs dal 768, re di Longobarc dal 774 y dal 800 pröm Imparadú di Romans incoroné dal papa Leon III. Tres sües concuistes militares ál slarié fora le Rëgn di Francs sön n gran part dl’Europa ozidentala. Cun l’istituziun dl Imper carolingh él gnü a se le dé la fin di rëgns romans-barbarics y la Renasciüda carolingia, te chëra che al é gnü a se le dé n svilup te deplü ciamps culturai cun i monasters y la religiun cristiana tl zënter, sciöche ince deplü reformes tl’economia y tla iurisdiziun. 

Categoria:Storia
Categoria:Uem